# Баница

### от Уикипедия, свободната енциклопедия

  Вижте пояснителната страница за други значения на Баница.

Вита баница

Ба̀ница е традиционно българско тестено ястие. Състои се от навити или наредени на пластове листи разточено тесто или готови кори за баница с плънка. Обикновено се пече във фурна. Използват се различни плънки — най-често сирене или извара с или без добавка на яйца. Правят се баници и със зеленчуци, месо, плодове.

## [редактиране] Видове баница

### [редактиране] Баница

Под „баница“ обикновено се разбира ястието, приготвено по описаната по-горе рецепта. Дали описаните по-долу тестени изделия са видове баница или отделна разновидност, е въпрос на гледна точка.

### [редактиране] Зелена баница

Плънката е със спанак или друг подобен листен зеленчук като лапад, лобода, листа от цвекло.

### [редактиране] Млечна баница

По време на печенето се залива със смес от прясно мляко, яйца и захар, след което се допича.

### [редактиране] Къпана баница

Преди да се нареждат, корите се сваряват във вряща вода.

### [редактиране] Клин

Клинът е баница с две кори и плънка по средата. Пече се не във фурната, а върху печката с обръщане, като се маже с масло. Най-разпространените плънки са биле (в града се замества със спанак) и тиква с ориз. Може като плънка да се слагат още картофи и фиде

### [редактиране] Зелник

Продукти

- 400 г брашно или 500 г готови кори
- 5 стръка праз
- 250 г сирене
- 1 глава кисело зеле
- 200 мл растително масло

Приготвяне Празът и зелето се нарязват на ситно и се задушават поотделно в мазнината, след което се смесват и се разбъркват с натрошеното сирене. От брашното и малко сол и вода се замесва тесто, което се разточва на кори. Корите се нареждат в тавичка, намазана с мазнина, като се ръсят с част от сместа и по-малко мазнина. Най-горната кора се поръсва с останалата мазнина. Зелникът се пече в силна фурна.

### [редактиране] Лучник

Плънката е от праз лук и/или кромид лук. Слагат се и домати, както и червени чушки. Подправките са чубрица и магданоз. Пече се или се пържи в олио до почти пълна готовност за ядене.

### [редактиране] Тиквеник

Плънката е от тиква с канела и захар.

## [редактиране] Чуждестранни аналози

В различните чуждестранни кухни съществуват близки рецепти.

### [редактиране] Щрудел

Щруделът (нем. Strudel) е австрийски вид баница с плънка от плодове (най-често ябълки, т.нар. Apfelstrudel), предварително „запържени“ със захар, с или без добавка на орехи и/или канела. Има голямо разпространение по света, вкл. и в България.

### [редактиране] Пай

Паят (англ. Pie) е английска рецепта за баница с кори или за тестени изделия, близки до кекс. Могат да имат плънка от месо, риба, зеленчуци, плодове, сирена, шоколад, ядки и др.

### [редактиране] Пита

На български питата е тестeно изделие, различно от баницата, но в Гърция „пита“ (на гръцки πιτα) наричат и различните видове баници:

- колокитопита (κολοκυθόπιτα) с тиквички,
- котопита (κοτόπιτα) с пилешко месо,
- креатопита (κρεατόπιτα) с месо,
- лаханопита (λαχανόπιτα) със зеленчуци,
- луканикопита (λουκανικόπιτα) с колбас,
- манитаропита (µανιταρόπιτα) с гъби,
- спанакопита (σπανακόπιτα) със спанак,
- спанакотиропита (σπανακοτυρόπιτα) със сирене и спанак,
- тиропита (τυρόπιτα) със сирене,
- хортопита (τυρόπιτα) — зелена баница

и др.

### [редактиране] Бюрек

Турска баница (на турски börek), много близка до българската в различните й разновидности.

### [редактиране] Бо̀рики

Египетски триъгълни банички (от кори) с масло, близки до българските. Плънката може да е различна, сирене, извара, спанак, агнешка кайма. Поръсват се обилно със сусам преди да се изпекат.

### [редактиране] Хачапури

Хачапури (на грузински: ხაჭაპური ) са грузински или кавказки тестени изделия, подобни на баница. Най-често плънката е от яйце, сирене, кашкавал.

## [редактиране] Традиции

- Великден — приготвя се сладка баница и баница с коприва или друг пролетен листен зеленчук.
- Бъдни вечер — тъй като е последният ден от коледният пост (велики пости) се приготвят баници със зеленчуци или плодове.
- Коледа — баница с тиква и/или яйца и сирене.
- Нова година — класическа баница със сирене и яйца. Специфично за празника е слагането на късмети с пожелания за здраве, любов, сполука през новата година. Традиционно късметите представляват клончета от дрян, като предварително според пъпките по клончето се наричат късметите.
- Петровден — баница с прясно сирене.

## [редактиране] Външни препратки

- Рецепта за Баница от готварската Уикикнига

Взето от „http://bg.wikipedia.org../../../%D0%B1/%D0%B0/%D0%BD/%D0%91%D0%B0%D0%BD%D0%B8%D1%86%D0%B0.html“.

Категории: Българска кухня

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Español
- Français
- עברית
- 日本語
- 한국어
- Português
- Svenska
- ไทย